मुंबई। निवेशकों को उम्मीद है कि सरकार एक फरवरी को आम बजट में नोटबंदी के असर को कम करने के लिए आर्थिक गतिविधियों को बढ़ाने के वास्ते कई अच्‍छे कदमों की घोषणा कर सकती है। इस वजह से सोमवार को निवेशकों के लिवाली समर्थन के चलते बंबई स्टॉक एक्सचेंज (बीएसई) का 30 शेयरों पर आधारित संवेदी सूचकांक सेंसेक्स सुबह 43.97 अंकों की गिरावट के साथ 26,990.93 पर खुला और 82.84 अंकों या 0.31 प्रतिशत की तेजी के साथ 27,117.34 पर बंद हुआ। यह कारोबार के दौरान 26,963.58 और 27,167.79 अंक के दायरे में रहा।